Ferdinand Botsy

Ferdinand Botsy (Hell-Ville, Nosy Be, 1940ko ekainaren 13a – Genova, 2025eko apirilaren 30a) madagaskartar elizgizon kaputxinoa izan zen, 1976tik 1997ra Ambanjako apezpikua izan zena.

 Bizitza 
Botsy 1940ko ekainaren 13an jaio zen Hell-Villen (gaur egun Andoany), Nosy Be uhartean, Madagaskarren, eta uztailaren 7an bataiatu zuten. Lehen mailako ikasketak Nosy Beko Santa Maria eskolan, eta ondoren, Ambanjako San Laurendi apaizgaitegi txikian sartu zen. Geroago Antananarivoko Mahajangako San Paulo apaizgaitegian jarraitu zituen ikasketak.

1962ko irailaren 16an nobiziotza hasi zuen Anaia Txiki Kaputxinoen Ordenan, Le Mansen (Frantzia). Urtebete geroago, 1963ko irailaren 17an, lehen botoak eman zituen hiri horretan, eta 1967ko urriaren 22an betiko botoak, Koenigshoffenen, Estrasburgon. Bertan apaiztu zen 1969ko martxoaren 9an. Lehen meza 1969ko uztailaren 27an eman zuen.

1970eko urriaren 28an Madagaskarrera itzuli zenean, eta 1973ra arte Mahajangako San Paulo apaizgaitegian aritu zen hezitzaile gisa. 1975eko uztailaren 2an Ambanjako elizbarrutiko bikario jeneral bilakatu zen, eta 1976ko uztailaren 8an Paulo VI.a aita santuak elizbarruti bereko apezpiku izendatu zuen.

1976ko urriaren 3an apezpiku ordenatu zuten Ambanjako San Jose katedralean. Kontsakratzaile nagusia Victor Razafimahatratra kardinala izan zen, eta besteak, berriz, Albert Joseph Tsiahoana artzapezpikua eta Jérôme Razafindrazaka apezpikua.

1997ko urriaren 25ean dimisioa eman zuen eta 2025eko apirilaren 30ean hil zen Genovan (Italia).

 Ondorengotza apostolikoa 

 Erreferentziak 

 Kanpo estekak 

Kategoria:Madagaskarko apaizak
Kategoria:Madagaskarko katolikoak
Kategoria:Paulo VI.ak izendatutako apezpikuak
Kategoria:Apezpiku kaputxinoak
Kategoria:Genovan hildakoak